João Bosco Papaléo Paes

João Bosco Papaléo Paes (født 27. august 1952 i Belém i delstaten Pará i Brasil, død 25. juni 2020 i Macapá i delstaten Amapá), bedre kjent som Papaléo Paes, var en brasiliansk politiker og lege fra delstaten Pará som representerte Amapá på nasjonalt plan.

Karriere
Før han gikk inn i politikken ble Paes utdannet til lege ved Universidade Federal do Pará i Belém. Han spesialiserte seg i kardiologi i Rio de Janeiro.

Han arbeidet på Hospital Geral de Macapá på ledernivå, og i 1992 ble han utnevnt til Amapás helseminister.

I 1992 ble han valgt til borgermester i Macapá, et verv han hadde fra 1993 til 1996. Da han stilte til valg til det samme vervet i 2000, tapte han.

I 2002 ble han valgt til senator for Amapá. Han innehadde vervet fra 2003 til 2011.  I 2006 prøvde han forgjeves å bli valgt til Amapás guvernør. Han ble valgt til Amapás viseguvernør i 2014 og innehadde posten fra 2015 til 2018.

Paes var gift med Josélia Martins Papaléo Paes og hadde to døtre.

Den 25. juni 2020 døde han i Macapá, 67 år gammel, av covid-19.

Referanser

Brasilianske leger
Brasilianske politikere
Personer fra Belém do Pará
Dødsfall relatert til covid-19 i Brasil
Politikere ofre for covidpandemien
Medisinere ofre for covidpandemien